kardosdrur/scandi-wiki huggingface dataset:
Robin Trower

Robin Leonard Trower (født 9. marts 1945 i London) er en engelsk guitarist, der spillede med orkesteret Procol Harum i 1960'erne og med sin egen powertrio.

Robin Trower dannede allerede i 1962 gruppen The Paramounts, som flere fremtidige medlemmer af Procol Harum spillede i. The Paramounts blev opløst i 1966 og Trower blev herefter medlem af det tidligere Paramount-medlem Gary Brookers band Procol Harum og medvirkede på bandets første single "A Whiter Shade of Pale" i 1967. Trower medvirkede på Procul Harums fem første album, indtil han forlod bandet i 1971.

Efter Procul Harum var han kortvarigt med i banet Jude samme med sangeren Frankie Miller, bassisten James Dewar og tidligare Jethro Tull-trommeslager Clive Bunker. Jude gik hurtigt i opløsning og i stedet dannede Trower sit eget band med Dewar på el-bas og Reg Isidore på trommer (senere erstattet af Bill Lordan).

Trower spillede en bluesbaseret rock, bl.a. inspireret af bl.a. Jimi Hendrix og inspirerede selv flere fremtrædende britiske guitarister, herunder Robert Fripp

I begyndelsen af 1980'erne slog Trower sig sammen med tidligere Cream-bassist Jack Bruce og de tidligere trommeslagere Lordan og Isidore, og indspillede to album, BLT (Bruce, Lordan, Trower) og Truce (Trower, Bruce, Isidore).

I 2007 indspillede Trower sit tredje album med Jack Bruce, Seven Moons, med Gary Husband på trommer.

Trower er fortsat aktiv og turnerer jævnligt.

Diskografi

Med Procol Harum 
 1967 Procol Harum
 1968 Shine on Brightly
 1969 A Salty Dog
 1970 Ain't Nothin' to Get Excited About (krediteret som Liquorice John Death)
 1970 Home
 1971 Broken Barricades
 1991 The Prodigal Stranger
 1995 The Long Goodbye

Med Robin Trower Band 
 1973 Twice Removed from Yesterday - Certified Gold by RIAA
 1974 Bridge of Sighs - Opnåede guldplade i USA
 1975 For Earth Below - Opnåede guldplade i USA
 1976 Robin Trower Live
 1976 Long Misty Days - Opnåede guldplade i USA
 1977 In City Dreams - Opnåede guldplade i USA
 1978 Caravan to Midnight
 1979 Victims of the Fury
 1983 Back It Up
 1985 Beyond the Mist
 1987 Passion
 1988 Take What You Need
 1990 In the Line of Fire
 1991 Essential Robin Trower
 1992 Live in Concert
 1994 20th Century Blues
 1996 In Concert
 1996 King Biscuit Flower Hour Presents Robin Trower
 1997 Someday Blues
 1999 This Was Now '74-'98
 2000 Go My Way
 2004 Living Out of Time
 2005 Living Out Of Time: Live (Note: Also available on DVD)
 2005 Another Days Blues 2008 RT@RO.08 2009 What Lies Beneath 2010 The Playful Heart 2011 Robin Trower at The BBC 1973-1975 Med Bryan Ferry 
 1993 Taxi (Bryan Ferry)
 1994 Mamouna (Bryan Ferry)
 2007 Dylanesque (Bryan Ferry)

 Med Jack Bruce 
 1981 B.L.T. 1981 Truce 1989 No Stopping Anytime (opsamling)
 2008 Seven Moons 2009 Seven Moons Live'' (koncert)

Noter

Eksterne henvisninger 
 TrowerPower.com - Officiel hjemmeside

Guitarister fra Storbritannien
Procol Harum
UTC+5

UTC+5 er betegnelsen for den tidszone hvor klokken er 5 timer foran UTC.

UTC+5 bruges året rundt i følgende lande og områder

Asien 

 Dele af Rusland (Urals føderale distrikt (Jamalo-Nenetskij autonome okrug, Khanty-Mansíjskij autonome okrug, Sverdlovsk oblast,  Tjumen oblast, Kurgan oblast, Tjeljabinsk oblast og dele af Volgas føderale distrikt (Republikken Basjkortostan, Orenburg oblast, Perm kraj)) hvor tiden kaldes Jekaterinburg tid eller MSK+2 da tidszonen er 2 timer foran Moskva tid
 Den vestlige del af Kasakhstan (regionerne Aktobe oblast, Atyrau oblast, Mangystau oblast, Vest-Kasakhstan oblast
 Usbekistan
 Tadsjikistan
 Turkmenistan
 Pakistan

Stillehavet 
 Maldiverne
 Franske Sydlige og Antarktiske Territorier (hører til Frankrig)
 Heard- og McDonaldøerne (hører til Australien)

Antarktis 
 Nogle baser på Antarktis

Tidszoner
Axel Prahl

Axel Ferdinand Konstantin Prahl (født 26. marts 1960 i Eutin) er en tysk skuespiller på teater og i film. Mest kendt for sin rolle som Münster kommisær Frank Thiel i Tatort serien.

Eksterne henvisninger 

 

Skuespillere fra Tyskland
Liste over The Corrs' priser og nomineringer

The Corrs har vundet 24 priser ud af 48 nomineringer i deres karriere. Deres priser er hovedsageligt inden for pop og rock-genren. Bandet har også været nomineret i mere kontroversielle kategorier som Billboard awards' Jazz Act, da bandet ikke betragtes som en jazzgruppe, og en nominering som bedste kvindlige gruppe, da The Corrs består af både mænd og kvinder.

APRA Music Awards 
APRA Music Awards er adskillige prisoverrækkelser, der foregår i Australien og som afholdes af Australian Performing Right Association for at hylde sangskrivere, salg og spilletid. The Corrs blev nomineret sammen med Robert "Mutt" Lange til Most Performed Foreign Work med deres sang "Breathless".

Big Buzz Awards

Big Buzz Awards

Pepsi Award

Billboard Music Video Awards 
Billboard Music Awards er sponsoreret af musikmagasinet [[Billboard (magasin]|Billboard]] og afholdes årligt i december. Billboard Year-End Charts Awards er baseret på salgsdata fra Nielsen SoundScan og radioinformation fra Nielsen Broadcast Data Systems.

BMI Awards

BMI London Award

BRIT Awards 

BRIT Awards er British Phonographic Industrys årlige prisuddeling for popmusik.

Capital FM's London Awards

CARA Awards

ECHO Awards 

ECHO Awards er en tysk prisuddeling, der blev etableret i 1992. Årets vinder blev afgjort af det forrige års salgstal.

Grammy Awards 

Grammy Awards afholdes årligt af National Academy of Recording Arts and Sciences.

Heineken Hot Press Rock Awards

HMV Awards

Hot Press Irish Music Awards

Irish National Entertainment Awards

Irish World Awards

IRMA Music Awards

Ivor Novello Awards

M6 Awards

Meteor Ireland Music Awards 
Meteor Ireland Music Award er en prisuddeling blandt professionelle den irske musikindustri. Bortset fra 2011 har den været afhodlt hvert år siden 2001, hvor den erstattede IRMA Ireland Music Awards der blev afholdt i 1990'erne.

My VH1 Music Awards 

My VH1 Music Awards var en årlig prisudeling, der blev afholdt af den amerikanske fjernsynsstation VH1 i både 2000 og 2001. Kategorier, nominerede og vindere blev afgjort ved afstemning på VH1.com.

Nokia TMF Awards

NRJ Music Awards 

NRJ Music Award (ofte forkortet NMA) er en prisuddeling, der arrangeres af den franske radiostation NRJ for at ære de bedste i den franske og internationale musikindustri.

Premios Amigo Awards

Q Awards

Singapore Radio Music Awards

TMF Awards

World Music Awards 

World Music Awards er en internationalt prisuddeling, der lbev grundlagt i 1989. den afholdes årligt og priserne gives gives på baggrund af salget på verdensplan på baggrund af tal oplyst af International Federation of the Phonographic Industry (IFPI).

Referencer 

Corrs' priser og nomineringer
The Corrs
UTC+6

UTC+6 er betegnelsen for den tidszone hvor klokken er 6 timer foran UTC.

UTC+6 bruges året rundt i følgende lande og områder

Asien 

 Dele af Rusland (Omsk oblast) hvor tiden kaldes Omsk tid eller MSK+3 da tidszonen er 3 timer foran Moskva tid
 Den østlige del af Kasakhstan (de fleste regioner inkl. Almaty (største by) og Astana (hovedstad))
 Kirgisistan
 Bhutan
 Bangladesh

Stillehavet 
 British Indian Ocean Territory (herunder bl.a. Diego Garcia og Chagosøerne, hører til Storbritannien)

Antarktis 
 Nogle baser på Antarktis

Tidszoner
Balthazar Frederik Mühlenfels

Balthazar Frederik v. Mühlenfels (født i Stettin, død 5. september 1807 i Heiligenhafen) var en generalguvernør i Dansk Vestindien. 

Han var søn af en afskediget løjtnant i infanteriet, blev 1766 kadet, 1772 page og udnævntes samme år til sekondløjtnant, 1780 til premierløjtnant i det falsterske regiment til fods. I 1785 fik han efter ansøgning, på grund af et svagt bryst, afsked med kaptajns rang. 

Han tog derefter til Vestindien, hvor han 1786’ konstitueredes og 1791 fik udnævnelse som landmåler og overbygningsinspektør på de danske øer. I 1795 blev han oberstløjtnant og vicekommandant på Sankt Thomas, året efter virkelig kommandant sammesteds. 1799 avancerede han til viceguvernør og oberst. Den regeringskommission, der blev sendt til De vestindiske Øer i anledning af deres overgivelse til englænderne i 1801, fandt, at han under de vanskelige forhold fuldt ud havde gjort sin pligt, og samtidig med, at kommissionen opløstes, den 27. oktober 1802, udnævntes han til generalguvernør (med generalmajors rang). I maj 1807 rejste han med tilladelse til Europa for at restitueres i et koldere klima, men allerede 5. september døde han i Heiligenhafen. 

I 1775 var han bleven naturaliseret som dansk undersåt, men sit udenlandske, formentlige adelskab kunne han ikke føre noget bevis for.

Eksterne henvisninger 
G. L. Grove: "v. Mühlenfels, Balthazar Frederik" (i: Dansk biografisk Lexikon, 1. udgave, bind XI, s. 561-562) 

Dansk Vestindiens guvernører
UTC+7

UTC+7 er betegnelsen for den tidszone hvor klokken er 7 timer foran UTC.

UTC+7 bruges som standardtid (vinter på den nordlige halvkugle) 
 Den vestlige del af Mongoliet inkl. Khovd

UTC+7 bruges året rundt

Asien 

 Dele af Rusland (Kemerovo oblast, Krasnojarsk kraj, Republikken Khakasija, Republikken Tyva, Altaj kraj, Republikken Altaj, Tomsk oblast, Novosibirsk oblast) hvor tiden kaldes Krasnojarsk tid eller MSK+4 da tidszonen er 4 timer foran Moskva tid
 Vietnam
 Cambodja
 Laos
 Thailand
 Den vestlige del af Indonesien (øerne Java og Sumatra og provinserne Centralkalimantan og Vestkalimantan på Borneo)
 Christmas Island (hører under Australien)

Antarktis 
 Nogle baser på Antarktis

Tidszoner
Louisa Jane Hamilton, hertuginde af Buccleuch

Lady Louisa Jane Hamilton, hertuginde af Buccleuch og af Queensberry VA (26. august 1836 – 16. marts 1912) var en britisk hofdame. Hun var datter af James Hamilton, 1. hertug af Abercorn. I 1884 giftede hun sig med William Montagu Douglas Scott, 6. hertug af Buccleuch, hvorved at hun blev hertuginde af Buccleuch og af Queensberry. Flere af hendes efterkommere har arveret til den britiske trone.

Forfædre 
Louisa Jane Hamiltons mor var Louisa Jane Russell, hertuginde af Abercorn (1812 – 1905), der igen var oldedatter af Anne van Keppel, grevinde af Albemarle. Anne van Keppel var sønnedatter af kong Karl 2. af England.

Efterkommere 
Lady Louisa Jane Hamilton var gift med den skotske politiker William Montagu Douglas Scott, 6. hertug af Buccleuch. 

Parret fik to døtre og seks sønner, deriblandt: 
 John Montagu Douglas Scott, 7. hertug af Buccleuch, far til prinsesse Alice, hertuginde af Gloucester. 
 Lord Andrew Montagu Douglas Scott, oldefar til Sarah, hertuginde af York.

Hertuger fra Skotland
Saratovreservoiret

Saratovreservoiret (, ) er et reservoir på den nederste del af Volga i Saratov, Samara og Uljanovsk oblaster i Rusland. Saratovreservoiret har et overfladeareal på 1.831 km², et volumen på 12,9 milliarder m³. De største byer ved reservoiret er Samara, Tjapajevsk, Balakovo og Syzran. Saratov som reservoiret er opkaldt efter ligger nedstrøms i forhold til dæmningen.

Reservoiret 

Reservoiret er skabt af dæmningen af Saratovskaja vandkraftværk (tidligere Leninskogo komsomola vandkraftværk), der ligger ved byen Balakovo i Saratov oblast. Reservoiret blev fyldt i 1967-1968.

Som følge af oprettelsen af Saratovreservoiret blev 116.000 ha jord oversvømmet. Beboerne fra 90 bosættelser og syv byer blev flyttet før oversvømmelserne, ligsom 8379 bygninger er blevet flyttet. I alt blev 28.000 menesker flyttet

Saratovskaja vandkraftværk 

Vandkraftværket er et af Europas største og blev bygget i årene 1956–1971 som Lenin Komsomol Saratov Vandkraftværk. Det ligger mellem Kujbysjevskojereservoiret opstrøms mod nord og Volgogradreservoiret nedstrøms mod syd.

Kraftværket leverer kraft til industrierne langs Volga, samt strøm og oversvømmelsesbeskyttelse for byen Saratov. Saratov-værket har en installeret effekt på 1 360 MW fordelt på 24 generatorer. Produktionen er på 5,35 TWh årlig i gennemsnit.

Billeder

Referencer

Eksterne henvisninger 

Reservoirer konstrueret i Sovjettiden
Etableret i 1955
Reservoirer på Volga
Vandkraftværker i Rusland
Dæmninger i Rusland
Saratov oblast
Samara oblasts geografi
Uljanovsk oblast
UTC+8

UTC+8 er betegnelsen for den tidszone hvor klokken er 8 timer foran UTC.

UTC+8 bruges som sommertid på den nordlige halvkugle 
 Den vestlige del af Mongoliet inkl. Khovd

UTC+8 bruges som standardtid (vinter på den nordlige halvkugle) 
 Den østlige del af Mongoliet (hovedparten af landet inkl. Ulan Bator)

UTC+8 bruges året rundt

Asien 

 Dele af Rusland (Irkutsk oblast, Republikken Burjatia) hvor tiden kaldes Irkutsk tid eller MSK+5 da tidszonen er 5 timer foran Moskva tid
 Kina
 Hongkong (hører under Kina)
 Macao (hører under Kina)
 Taiwan
 Filippinerne
 Brunei
 Malaysia
 Singapore
 De centrale dele af Indonesien (provinserne Østkalimantan og Sydkalimantan på Borneo, De små Sundaøer (på nær Østtimor), Sulawesi)

Oceanien 
 Den vestlige del af Australien (delstaten Western Australia)

Antarktis 
 Nogle baser på Antarktis

Tidszoner
UTC+9

UTC+9 er betegnelsen for den tidszone hvor klokken er 9 timer foran UTC.

UTC+9 bruges som sommertid på den nordlige halvkugle 
 Den østlige del af Mongoliet (hovedparten af landet inkl. Ulan Bator)

UTC+9 bruges året rundt

Asien 

 Dele af Rusland (den vestlige del af Republikken Sakha (Jakutien) herunder Jakutsk, Amur oblast, Zabajkalskij kraj) hvor tiden kaldes Jakutsk tid eller MSK+6 da tidszonen er 6 timer foran Moskva tid
 Japan
 Nordkorea (fra 5. maj 2018)
 Sydkorea
 Palau
 Østtimor
 De østlige dele af Indonesien (Molukkerne, den indonesiske del af Ny Guinea)

Referencer 

Tidszoner
UTC+10

UTC+10 er betegnelsen for den tidszone hvor klokken er 10 timer foran UTC.

UTC+10 bruges som standardtid (vinter på den sydlige halvkugle) 
 Dele af Australien (Australian Capital Territory, delstaterne New South Wales (undtaget byen Broken Hill og øen Lord Howe Island), Tasmanien, Victoria)

UTC+10 bruges året rundt

Asien 
 I dele af Rusland (Khabarovsk kraj, 3 centrale distrikter i Republikken Sakha (Jakutien) herunder Nysibiriske øer, Jødiske autonome oblast, Primorskij kraj) hvor tiden kaldes Vladivostok tid eller MSK+7 da tidszonen er 7 timer foran Moskva tid

Oceanien 
 Guam (hører under USA)
 Nordmarianerne (hører under USA)
 Dele af Mikronesien (delstaterne Chuuk og Yap)
 Papua Ny Guinea
 Dele af Australien (delstaten Queensland)

Antarktis 
 Nogle baser på Antarktis

Tidszoner
Peter Clausen

Peter Clausen (født omkring 1721, død 29. juni 1784 på Sankt Croix) var generalguvernør i Dansk Vestindien.

Han var først købmand og kasserer i Vestindisk-guineisk Kompagnis tjeneste, blev derefter af kompagniet 1751 beskikket til guvernør ("Opperhoved") på Sankt Croix og fik 1752 sin bestalling bekræftet af kongen. Efter, at Staten selv havde overtaget øerne i 1755, blev han efter ansøgning entlediget, fik 1758 oberstløjtnants og 1762 obersts karakter. Da regeringen i 1766 ønskede at få inddrevet betydelige udestående fordringer hos beboerne af de vestindiske øer, blev den daværende guvernør, von Pröck, tilbagekaldt og Clausen, der var anset for at være en meget energisk mand, sendt over til øerne som generalguvernør for 3 år. Efter udløbet af disse lod han sig overtale til fremdeles at forblive i sin stilling, men indvikledes snart i alvorlige stridigheder med kommandanten på Sankt Thomas og Sankt Jan, Ulrich Wilhelm de Roepstorff, der vel først afskedigedes, men til gengæld under Struensees regimente udnævntes til generalguvernør i stedet for Clausen. Denne afløste imidlertid atter i 1773 de Roepstorff og forblev nu indtil sin død, 29. juni 1784, på Sankt Croix i sin stilling som generalguvernør for de vestindiske øer, i de sidste tre år dog assisteret af en vice-generalguvernør. Han var meget afholdt og vandt almindelig anerkendelse for sin nidkære virksomhed. Regeringen viste ham sin påskønnelse ved i 1767 at udnævne ham til generalmajor, 1773 til Ridder af Dannebrog og 1780 til generalløjtnant. 

Han var gift med Anna Marie Creutzer (død 11. september 1783), en datter af kaptajn Johan Jacob Creutzer, der 1733 havde været med til at dæmpe en farlig opstand blandt slaverne på Sankt Jan.

Litteratur 
 G. Kringelbach: "Clausen, Peter" (i: Dansk Biografisk Lexikon, 1. udgave, bind III, s. 632-633)

Dansk Vestindiens guvernører
Riddere af Dannebrog (1671-1808)
Generalløjtnanter fra Danmark
Danskere i 1700-tallet
Købmænd fra Danmark
Personer i Dansk Biografisk Leksikon
UTC+11

UTC+11 er betegnelsen for den tidszone hvor klokken er 11 timer foran UTC.

UTC+11 bruges som sommertid på den sydlige halvkugle 
 Dele af Australien (Australian Capital Territory, delstaterne New South Wales (undtaget byen Broken Hill, men inkl. øen Lord Howe Island som har UTC+10:30 som standard tid), Tasmanien, Victoria)

UTC+11 bruges året rundt

Asien 
 I dele af Rusland (Magadan oblast, Sakhalin oblast og 6 østlige distrikter i Republikken Sakha (Jakutien)) hvor tiden kaldes Magadan tid eller MSK+7 da tidszonen er 7 timer foran Moskva tid

Oceanien 
 Dele af Mikronesien (delstaterne Kosrae og Pohnpei)
 Ny Kaledonien (hører under Frankrig)
 Norfolk Island (hører under Australien)
 Bougainville (hører under Papua Ny Guinea)
 Salomonøerne
 Vanuatu

Antarktis 
 Nogle baser på Antarktis

Tidszoner
UTC+12

UTC+12 er betegnelsen for den tidszone hvor klokken er 12 timer foran UTC.

UTC+12 bruges som standard tid (vinter på den sydlige halvkugle) 
 Fiji
 New Zealand (med undtagelse af Chatham Øerne)
 Nogle baser på Antarktis, inkl. Sydpolen

UTC+12 bruges året rundt

Asien 
 I dele af Rusland (Kamtjatka kraj og Tjukotskij autonome okrug) hvor tiden kaldes Kamtjatka tid eller MSK+8 da tidszonen er 8 timer foran Moskva tid

Oceanien 
 Wake Island (hører under USA)
 Marshalløerne
 Dele af Kiribati (Gilbertøerne og Banaba)
 Nauru
 Tuvalu
 Wallis og Futuna (hører under Frankrig)

Tidszoner
John Spencer, 8. jarl Spencer

Edward John "Johnnie" Spencer, 8. jarl Spencer, MVO (født 24. januar 1924 – død 29. marts 1992), kendt som Viscount Althorp indtil 1975, var en britisk adelsmand, der var far til Diana, prinsesss af Wales.

Forældre 
John Spencer var søn af Albert Spencer, 7. jarl Spencer (1892–1975) og Cynthia Hamilton, grevinde Spencer (1897–1972).

Familie 
John Spencer var gift to gange. I sit første ægteskab med Frances Shand Kydd (1936–2004) blev han far til fem børn, deriblandt Diana, prinsesse af Wales (1961–1997) og Charles Spencer, 9. jarl Spencer (født 1964).

Jarler fra Storbritannien
UTC+3

UTC+3 er betegnelsen for den tidszone hvor klokken er 3 timer foran UTC.

UTC+3 bruges som sommertid på den nordlige halvkugle

Europa 
 Bulgarien
 Cypern
 Estland
 Finland (inkl. Åland)
 Grækenland
 Letland
 Litauen
 Moldova
 Nordcypern
 Rumænien
 Ukraine

Asien 
 Israel
 Libanon

UTC+3 bruges året rundt

Europa 
 Hviderusland
 Dele af Rusland (Størstedelen af Ruslands europæiske del, herunder Moskva. Undtagelser er Kaliningrad oblast (UTC+2); Samara oblast og Republikken Udmurtien (UTC+4); Perm kraj, Republikken Basjkortostan og Orenburg oblast (UTC+5). Tidszonen kaldes også Moskva tid, og andre tidszoner i Rusland angives ofte relativt til Moskva tid. De russiske jernbaner bruger Moskva tid i hele Rusland).
 Tyrkiet

Asien 
 Bahrain
 Irak
 Jordan
 Kuwait
 Qatar
 Saudi-Arabien
 Syrien
 Yemen

Afrika  
 Comorerne
 Djibouti
 Eritrea
 Etiopien
 Kenya
 Madagaskar
 Mayotte og Îles éparses (hører under Frankrig)
 Somalia
 Sydsudan
 Tanzania
 Uganda

Tidszoner
Skovgaard

Skovgaard er flertydigt:

Efternavn:

 Andreas Skovgaard (født 1997), dansk fodboldspiller
 Carl Axel Skovgaard-Petersen (1866 – 1955), dansk præst og forfatter
 Georgia Skovgaard (broderer) (1828 – 1868), dansk broderer (Georgia Marie Luise Skovgaard, født Schouw)
 Georgia Skovgaard (væver) (1893 – 1973), dansk gobelinvæver, datter af Joakim Skovgaard
 Hans Georg Skovgaard (1898 – 1969), dansk arkitekt, søn af Niels Skovgaard
 Hans-Ole Skovgaard (1937 – 2002), dansk civilingeniør
 Henrik Skovgaard (født 1963), dansk journalist og tv-vært
 Inge Skovgaard-Petersen (1932 – 2015), dansk historiker
 Ingrid Skovgaard (Ingrid Elisabeth Skovgaard Raben) (1938 – 2013), tidligere seminarielærer, talepædagog og DR-medarbejder
 Jakob Skovgaard-Petersen (født 1963), dansk religionshistoriker og søn af Inge og Vagn Skovgaard-Petersen
 Joakim Skovgaard (1856 – 1933), dansk billedkunstner, maler, billedhugger, søn af P.C. Skovgaard
 Johan Thomas Skovgaard (1888 – 1977), dansk maler, søn af Joakim Skovgaard
 Karsten Skovgaard (Karsten Skovgaard Madsen) (født 1961), dansk guitarist, sanger og sangskriver
 Lone B. Skovgaard, er skønlitterær forfatter
 Morten Skovgaard Danielsen (1967 – 2009), dansk komponist
 Niels Skovgaard (1858 – 1938), dansk maler og billedhugger, søn af P.C. Skovgaard
 P.C. Skovgaard (1817 – 1875), dansk landskabsmaler
 P.N. Skovgaard (1783 – 1838) dansk litterat
 Susette Skovgaard, (gift Holten) (1863 – 1863), dansk maler og keramiker, datter af P.C. Skovgaard
 Tommy Skovgaard (1928 – ?), dansk bokser i sværvægtsklassen
 Troels Skovgaard (født 1957), dansk guitarist, sanger, sangskriver og producer
 Vagn Skovgaard-Petersen (1931 – 2006), dansk historiker

Se også:

 Skovgaard Museet i Viborg
 Skovgårdsparken

 Skovgårde (flertydig)
 Skovsgård (flertydig)
Audnedal Station

Audnedal Station (Audnedal stasjon) er en jernbanestation på Sørlandsbanen, der ligger i bygden Kongsmo i Audnedal kommune i Norge.

Stationen åbnede 17. december 1943, da banen blev forlænget fra Kristiansand til Sira. Stationsbygningen var opført året før efter tegninger af Gudmund Hoel og Bjarne Friis Baastad ved NSB Arkitektkontor. Stationen blev fjernstyret fra 19. november 1969 og blev ubemandet 1. juni 1970.

Mellem Audnedal og nabostationen Snartemo, 9,5 km derfra, går banen gennem den 8,5 km lange Hægebostadtunnelen, der er Norges femtelængste tunnel.

Eksterne henvisninger 

Stationer på Sørlandsbanen
Etableret i 1943
Jernbanestationer i Agder
Snartemo Station

Snartemo Station (Snartemo stasjon) er en jernbanestation på Sørlandsbanen, der ligger i bygden Snartemo i Hægebostad kommune i Norge.

Stationen åbnede 17. december 1943, da banen blev forlænget fra Kristiansand til Sira. Stationsbygningen var opført året før efter tegninger af Gudmund Hoel. Stationen blev fjernstyret fra 19. august 1969 men var fortsat bemandet med billetsalg indtil 1. februar 1997. Perronen ved stationsbygningen blev moderniseret i 2010.

Stationen ligger på en 500 meter lang stendæmning på tværs af dalen mellem Hægebostadtunnelen og Kvinesheitunnelen, der med hhv. 8.474 og 9.065 meter er Norges femte og fjerde længste jernbanetunneler. Snartemo er udgangspunkt for mange, der går Norges på langs på ski. Den første der tog den vandretur, Bjørn Amsrud, startede for eksempel her. Der er ca. 2.400 km fra Snartemo til Nordkapp.

Eksterne henvisninger 

Stationer på Sørlandsbanen
Etableret i 1943
Jernbanestationer i Agder
Storekvina Station

Storekvina Station (Storekvina stasjon) er en jernbanestation på Sørlandsbanen, der ligger i Kvinesdal kommune i Norge. Stationen består af et spor og en perron med en stationsbygning i gulmalet træ. Der kører taxi til/fra Liknes i forbindelse med togene, idet der dog skal bestilles i forvejen.

Stationen åbnede 17. december 1943, da banen blev forlænget fra Kristiansand til Sira. Stationsbygningen var opført året før efter tegninger af Gudmund Hoel ved NSB Arkitektkontor. I 1969 blev strækningen fjernstyret, men det kom ikke til at berøre Storekvina, idet stationens krydsningsspor blev taget ud af drift 1. juni 1969. Stationen var bemandet for ekspedition af passagerer og gods indtil 1. juni 1986.

Eksterne henvisninger 

Stationer på Sørlandsbanen
Etableret i 1943
Jernbanestationer i Agder